CELEX: 32007R1417
Language: mt
Date: 2007-11-28 00:00:00
Title: Regolament tal-Kummissjoni (KE) Nru 1417/2007 tat- 28 ta’ Novembru 2007 dwar il-klassifikazzjoni ta’ ċerti merkanziji fin-Nomenklatura Maqgħuda

4.12.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 316/4
            
         REGOLAMENT TAL-KUMMISSJONI (KE) Nru 1417/2007
   tat-28 ta’ Novembru 2007
   dwar il-klassifikazzjoni ta’ ċerti merkanziji fin-Nomenklatura Maqgħuda
   IL-KUMMISSJONI TAL-KOMUNITAJIET EWOPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura ta’ l-istatistika u tariffarja u dwar it-Tariffa Doganali Komuni (1), u partikolarment l-Artikolu 9(1)(a) tiegħu,
   Billi:
   
               (1)
            
            
               Sabiex tiġi żgurata l-applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, jeħtieġ li jiġu adottati miżuri li jirrigwardaw il-klassifikazzjoni ta’ l-oġġetti riferiti fl-Anness ma’ dan ir-Regolament.
            
         
               (2)
            
            
               Ir-Regolament (KEE) Nru 2658/87 stipula r-regoli ġenerali għall-interpretazzjoni tan-Nomenklatura Magħquda. Dawn ir-regoli japplikaw ukoll għal kull nomenklatura oħra li hi kompletament jew parzjalment ibbażata fuqha jew li żżid xi sottodivizjoni addizzjonali magħha u li hi stabbilita permezz ta’ dispożizzjonijiet Komunitarji speċifiċi, bil-ħsieb ta’ l-applikazzjoni ta’ tariffa jew miżuri oħra dwar il-kummerċ merkantili.
            
         
               (3)
            
            
               Skond dawn ir-regoli ġenerali, il-merkanziji deskritti fil-kolonna 1 tat-tabella ppreżentata fl-Anness għandhom ikunu kklassifikati taħt il-kodiċi NM indikat fil-kolonna 2, bis-saħħa tar-raġunijiet ippreżentati fil-kolonna 3.
            
         
               (4)
            
            
               Hu xieraq li jkun stiplulat li informazzjoni tat-tariffa li torbot li nħarġet mill-awtoritajiet tad-dwana ta’ l-Istati Membri rigward il-klassifikazzjoni ta’ merkanzija fin-Nomenklatura Magħquda iżda li mhix skond dan ir-Regolament tista', għal perjodu ta’ tliet xhur, tkompli tkun evokata mid-detentur, skond l-Artikolu 12(6) tar-Regolament tal-Kunsill (KEE) Nru 2913/92 tat-12 ta’ Ottubru 1992 li jistabbilixxi l-Kodiċi Doganali tal-Komunità (2).
            
         
               (5)
            
            
               Il-miżuri previsti f’dan il-Regolament huma skond l-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   L-oġġetti deskritti fil-kolonna 1 tat-tabella imniżżla fl-Anness għandhom ikunu kklassifikati fi ħdan in-Nomenklatura Magħquda taħt il-kodiċi tan-NM indikat fil-kolonna 2 ta’ dik it-tabella.
   Artikolu 2
   Informazzjoni tariffarja li torbot maħruġa mill-awtoritajiet tad-dwana ta’ l-Istati Membri, li mhix skond dan ir-Regolament, tista' tkompli tiġi evokata għal perjodu ta’ tliet xhur skond l-Artikolu 12(6) tar-Regolament (KEE) Nru 2913/92.
   Artikolu 3
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 28 ta’ Novembru 2007.
      
         
            Għall-Kummissjoni
         
         László KOVÁCS
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1. Ir-Regolament kif emendat bir-Regolament tal-Kummissjoni (KE) Nru 1352/2007 (ĠU L 303, 21.11.2007, p. 3).
   
      (2)  ĠU L 302, 19.10.1992, p. 1. Ir-Regolament kif emendat l-aħħar bir-Regolament tal-Parlament Ewropew u Kunsill (KE) Nru 1791/2006 (ĠU L 363, 20.12.2006, p. 1).
   
      ANNESS
      
                  Deskrizzjoni tal-prodotti
               
               
                  Klassifikazzjoni
                  (Kodiċi NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Sett għad-dekorazzjoni tad-dwiefer li jikkonsisti fi:
                              
                                           
                                       
                                       
                                          48 difer falz
                                       
                                    
                                           
                                       
                                       
                                          stoċċ żgħir tal-kolla
                                       
                                    
                                           
                                       
                                       
                                          lima għad-dwiefer
                                       
                                    
                                           
                                       
                                       
                                          lapes tal-manikjur u
                                       
                                    
                                           
                                       
                                       
                                          stikers għad-dekorazzjoni tad-dwiefer
                                       
                                    Id-dwiefer foloz huma plastik iffurmat u huma f'diversi qisien.
                              Is-sett imqiegħed għal bejgħ bl-imnut.
                           
                        
               
                  3926 90 97 
               
               
                  Il-klassifikazzjoni hija determinata mir-Regoli Ġenerali 1, 3 (b) u 6 għall-interpretazzjoni tan-Nomenklatura Magħquda, u l-kliem tal-kodiċi NM 3926 , 3926 90  u 3926 90 97 .
                  L-oġġetti, kif ippreżentati, jikkonstitwixxu f'sett fis-sens tar-Regola Interprettativa Ġenerali 3 (b).
                  Is-sett ma jikkonsistix fi prodotti ta' manikjur skond titlu 3304 30 00  għax dan fih iż-żieda ta' dwiefer foloz li jeħlu fuq il-ponta tas-saba’ u ma jinkludix preparazzjonijiet tal-manikjur li sempliċement jikkuraw u jsebbħu l-id u d-dwiefer naturali (Noti ta' Spjega SA ta' titlu 3304 , (B)).
                  Is-sett jikkonsisti f' oġġetti differenti u għandu jkun ikklassifikat fis-subtitlu 3926 90 97  skond id-dwiefer foloz tal-plastik, li jagħtu lis-sett il-karattru essenzjali tiegħu.
               
            
                  
                              2.
                           
                           
                              Dwiefer foloz ta’ plastik iffurmat.
                              Huma ddisinjati biex jitwaħħlu mad-difer naturali billi tintuża soluzzjoni akrilika li tgħaqqad.
                              Huma ppakkjati fi kwantitajiet ta' 50, ta' l-istess daqs.
                           
                        
               
                  3926 90 97 
               
               
                  Il-klassifikazzjoni hija determinata mir-Regoli Ġenerali 1 u 6 għall-interpretazzjoni tan-Nomenklatura Magħquda, u bil-kliem tal-kodiċi NM 3926 , 3926 90  u 3926 90 97 .
                  Il-prodotti m'humiex ikkunsidrati li jikkostitwixxu prodotti ta' manikjur tas-subtitlu 3304 30 00  għax dawn jinkludu ż-żieda tad-dwiefer foloz li jeħlu fuq il-ponta tas-saba’ u ma jikkonsistux fi preparazzjonijiet tal-manikjur li sempliċement jikkuraw u jsebbħu l-id u d-dwiefer naturali (Noti ta' Spjega tas-Sisetema Armonizzata għal titlu 3304 , (B)).
                  Għalhekk għandhom ikunu kklassifikati bħala oġġetti oħrajn tal-plastik f’subtitlu 3926 90 97  skond il-materjal kostitwenti tagħhom.
               
            
                  
                              3.
                           
                           
                              Soluzzjoni li tgħaqqad magħmula minn:
                              
                                           
                                       
                                       
                                          Ċjanoakrilat ta’ l-etil
                                       
                                    
                                           
                                       
                                       
                                          Silika
                                       
                                    
                                           
                                       
                                       
                                          Poli( metakrilat metiliku)
                                       
                                    
                                           
                                       
                                       
                                          Kaliksarene
                                       
                                    
                                           
                                       
                                       
                                          Idrokinone
                                       
                                    
                                           
                                       
                                       
                                          Trigliċeridi.
                                       
                                    Is-soluzzjoni hija intenzjonata biex twaħħal dwiefer tal-plastik iffurmat mad-difer naturali. Hija tibbies bil-mod sabiex tippermetti l-iffurmar tad-dwiefer foloz.
                              Is-soluzzjoni hija ppakkjata fi stoċċijiet żgħar biż-żennuna għall-iffaċilitar u applikazzjoni preċiża. Piż nett ta' mhux aktar minn 1 kg.
                           
                        
               
                  3506 10 00 
               
               
                  Il-klassifikazzjoni hija determinata bir-Regoli Ġenerali 1 u 6 għall-interpretazzjoni tan-Nomenklatura Magħquda, u bil-kliem tal-kodiċi NM 3506  u 3506 10 00 .
                  Il-prodott m'huwiex ikkunsidrat li jikkostitwixxi preparazzjonijiet ta' manikjur jew ta' pedikjur ta' titlu 3304 .
                  Il-prodott huwa kolla jew adeżiv skond it-termini ta' titlu 3506 .